– Ә унда ниндәй имтихандар бирергә кәрәк икән? – тип ҡыҙыҡһынды Артур дуҫының көтөлмәгән тәҡдиме менән. Сөнки әлегә тиклем үҫмерҙең уйында хирург булыу теләге артист булыу теләге менән көрәшә ине. Әле килеп уның алдында өсөнсө юл асылырға тора. Әлбиттә, дуҫы менән бергә уҡығыһы килә килеүен, тик милиционерлыҡ тураһында быға тиклем ике ятып, бер төшөнә лә ингәне юҡ ине. Нишләргә?